b'\n_START_ARTICLE_\nRTS Deux\n_START_SECTION_\nBakgrunn\n_START_PARAGRAPH_\nRTS Deux ble etablert h\xc3\xb8sten 1997, etter at den felles-sveitsiske kringkastingsorganisasjonen SRG SSR hadde gitt opp fors\xc3\xb8ket med \xc3\xa5 etablere en felleseuropeisk tv-kanal, kalt Suisse 4. Kanalen sendte p\xc3\xa5 alle de fire offisielle spr\xc3\xa5kene i Sveits, men slet med lave seertall. I stedet ble Suisse 4 lagt ned 1. september 1997 og erstattet med tre nye kanaler: RTS Deux (fransk), SRF zwei (tysk)\xc2\xa0og RSI La 2 (italiensk).  _NEWLINE_Franske RTS Deux het i begynnelsen TSR 2 og ble eid og drevet av det offentlige tv-selskapet TSR. 1. januar 2010 fusjonerte TSR med radiokringkasteren Radio Suisse Romande og ble til kringkasteren\xc2\xa0Radio T\xc3\xa9l\xc3\xa9vision Suisse. To \xc3\xa5r senere skiftet kanalene TSR 2 og s\xc3\xb8sterkanalen TSR 1 navn til dagens RTS Un og RTS Deux. De to kanalene er de to offentlige riksdekkende franskspr\xc3\xa5klige tv-kanalene i Sveits.  _NEWLINE_Mens RTS Un er en allmennkanal som henvender seg til et bredt publikum, retter RTS Deux seg mot et snevrere publikum. Kanalen sender idrett, kulturprogrammer, dokumentarfilmer og programmer for barn og unge.'